Kuinionas
Kuinionas (viet. Qui Nhơn) – miestas pietryčių Vietname, Pietų Kinijos jūros pakrantėje. Bindinio provincijos administracinis centras. Pro miestą eina pagrindinis šalies geležinkelis ir plentas. Yra jūrų uostas prie giliavandenės Kuiniono įlankos. Namudinė audinių, cukraus, muilo, žuvies produktų gamyba. Verčiamasi žuvininkyste. Netoli miesto yra čamų šventyklos Tapdojaus liekanos.